คาดโอนบ้านกระฉูดทะลุ1.6แสนหน่วย
มาตรการกระตุ้นอสังหาฯ ดันยอดโอนบ้านพุ่ง 1.6 แสนหน่วย มูลค่า 4.7 แสนล้าน
28 ต.ค. 2558

มาตรการกระตุ้นอสังหาฯ ดันยอดโอนบ้านพุ่ง 1.6 แสนหน่วย มูลค่า 4.7 แสนล้าน
นายสัมมา คีตสิน ผู้อำนวยการศูนย์ข้อมูลอสังหาริมทรัพย์ ธนาคารอาคารสงเคราะห์ เปิดเผยว่า มาตรการลดค่าธรรมเนียมโอนกรรมสิทธิ์จาก 2% และลดค่าธรรมเนียมจดจำนองจาก 1% เหลือ 0.01% จะช่วยเร่งให้เกิดการโอนที่อยู่อาศัยเร็วขึ้น
ทั้งนี้ ประเมินว่าจนถึงวันสิ้นสุดมาตรการวันที่ 31 เม.ย. 2559 จะมีการโอนบ้านและคอนโดมิเนียมรวม 1.5-1.6 แสนหน่วย มูลค่ารวม 4.7 แสนล้านบาท แบ่งเป็นบ้านใหม่ 9.7 หมื่นหน่วย และบ้านมือสอง 6 หมื่นหน่วย โดยรัฐจะสูญเสียรายได้จากค่าธรรมเนียมโอนและจด จำนองประมาณ 1.4 หมื่นล้านบาท
สำหรับมาตรการให้ผู้ซื้อที่อยู่อาศัยนำเงิน 20% จากราคาขายบ้านราคาไม่เกิน 3 ล้านบาท มาใช้หักภาษีได้เฉลี่ยเท่าๆกับ 5 ปี มีผลถึงวันที่ 31 ธ.ค. 2559 คาดว่าจะมีผู้ใช้สิทธิในมาตรการดังกล่าว 7.9 หมื่นหน่วย
อนึ่ง ในช่วงเดือน พ.ย. 2557 ถึงเดือน เม.ย. 2558 ซึ่งเป็นช่วงเวลาใกล้เคียงกับระยะเวลาการใช้มาตรการลดค่าโอนและค่าจดจำนอง มีการโอนที่อยู่อาศัยรวม 86,930 หน่วย